## Naredba o iznosima osnovica za obračun doprinosa za obvezna osiguranja za 2003. godinu

### NN 158/2002 (30.12.2002.), Naredba o iznosima osnovica za obračun doprinosa za obvezna osiguranja za 2003. godinu

# MINISTARSTVO FINANCIJA

2568

Na
temelju članka 96. stavak 2. Zakona o doprinosima za obvezna osiguranja
(»Narodne novine«, broj 147/02) ministar financija donosi

## NAREDBU

### O IZNOSIMA OSNOVICA ZA OBRAČUN DOPRINOSA ZA OBVEZNA OSIGURANJA ZA 2003. GODINU

Članak 1.

Ovom se Naredbom objavljuju iznosi osnovica za obračun
doprinosa za obvezna osiguranja za 2003. godinu izračunani prema iznosu prosječne
mjesečne plaće isplaćene po zaposlenom kod pravnih osoba u Republici Hrvatskoj
za razdoblje siječanj/kolovoz 2002. godine.

Članak 2.

Prosječna mjesečna plaća iz članka 3. točka 27.
Zakona o doprinosima za obvezna osiguranja (u nastavku teksta Zakon), prema
Objavi Državnog zavoda za statistiku (»Narodne novine«, broj 151/02) iznosi
5.310,00 kuna, a mjesečne osnovice za obračun doprinosa za 2003. iznose:

1) 1.858,50
kuna za produženo mirovinsko osiguranje stalnog sezonskog radnika (članak 6.
Zakona);

2) 1.858,50
kuna za osiguranje volontera (članak 7. Zakona);

3) 3.451,50
kuna za osiguranje s osnove obavljanja samostalne djelatnosti obrta kada se od
te djelatnosti dohodak utvrđuje na osnovi poslovnih knjiga (članak 11. Zakona);

4) 5.841,00
kuna za osiguranje s osnove obavljanja samostalne djelatnosti slobodnog
zanimanja kada se od te djelatnosti dohodak utvrđuje na osnovi poslovnih knjiga
(članak 12. Zakona);

5) 2.920,50
kuna za osiguranje s osnove obavljanja samostalne djelatnosti obrta i slobodnog
zanimanja kada se od te djelatnosti porez na dohodak plaća prema paušalnom
dohotku (članak 13. Zakona);

6) 5.841,00
kuna za osiguranje s osnove obavljanja samostalne djelatnosti obrta, slobodnog
zanimanja te djelatnosti poljoprivrede i šumarstva kada se od tih djelatnosti
umjesto poreza na dohodak plaća porez na dobit a ne isplaćuje se poduzetnička
plaća (čla­nak 14. stavak 2. Zakona);

7.1)
2.124,00 kuna za osiguranje s osnove poljoprivrede kada se od te djelatnosti ne
plaća porez na dohodak (članak 15. točka 1. Zakona);

7.2)
2.124,00 kuna za osiguranje s osnove poljoprivrede kada se od te djelatnosti
porez na dohodak plaća prema paušalnom dohotku (članak 15. točka 2. Zakona);

7.3)
2.655,00 kuna za osiguranje s osnove poljoprivrede kada se od te djelatnosti
dohodak utvrđuje na osnovi poslovnih knjiga (članak 15. točka 3. Zakona);

8) 5.310,00
kuna za osiguranje s osnove samostalne djelatnosti novinara, sportaša i
umjetnika te samostalnog umjetnika iz članka 10. Zakona o pravima samostalnih
umjetnika i poticanju kulturnog i umjetničkog stvaralaštva kada se od te
djelatnosti porez na dohodak plaća po odbitku prema članku 18. stavak 13.
Zakona o porezu na dohodak (članak 16. Zakona);

9.1)
2.655,00 kuna za osiguranje pomorca bez stručne spreme i NKV (članak 17. točka
1. Zakona);

9.2)
3.717,00 kuna za osiguranje pomorca s nižom stručnom spremom i PKV (članak 17.
točka 2. Zakona);

9.3) 5.310,00 kuna za osiguranje
pomorca sa srednjom stručnom spremom i KV (članak 17. točka 3. Zakona);

9.4) 7.434,00 kuna za osiguranje
pomorca s višom stručnom spremom i VKV (članak 17. točka 4. Zakona);

9.5) 8.496,00 kuna za osiguranje
pomorca s visokom stručnom spremom (članak 17. točka 5. Zakona);

10) 2.124,00 kuna osiguranje
vjerskog službenika (članak 18. Zakona);

11) 5.310,00 kuna za osiguranje s
osnove rada u inozemstvu kod stranog poslodavca i u međunarodnoj organizaciji,
s osnove rada u tuzemstvu za poslodavca sa sjedištem u inozemstvu i s osnove člana
uprave trgovačkog društva (članak 20. Zakona);

12) 5.310,00
kuna, razmjerno stažu ostvarenom prema članku 25. stavak 6. Zakona o
mirovinskom osiguranju, za osiguranje korisnika invalidske mirovine zbog
profesionalne nesposobnosti za rad (članak 21. Zakona).

Članak 3.

Najviša mjesečna osnovica za obračun doprinosa
osiguraniku – inozemnom umirovljeniku iznosi 3.717,00 kuna (članak 19. stavak
2. Zakona).

Članak 4.

(1) Najniža mjesečna osnovica za obračun doprinosa
iznosi 1.858,50 kuna (članak 25. stavak 1. Zakona).

(2) Najniža mjesečna osnovica iz stavka 1. ovoga članka
je i mjesečna osnovica za obračun doprinosa svakom osiguraniku kojemu osnovica
nije propisana člancima 5. do 23. Zakona (članak 24. stavak 1. Zakona).

Članak 5.

Najviša mjesečna osnovica za obračun doprinosa iznosi
31.860,00 kuna (članak 28. stavak 1. Zakona).

Članak 6.

Najviša godišnja osnovica za obračun doprinosa iznosi
382.320,00 kuna (članak 28. stavak 2. Zakona).

Članak 7.

Ova Naredba stupa na snagu danom objave u »Narodnim
novinama« a primjenjuje se od 1. siječnja 2003.

Klasa: 411-01/02-01/18
Urbroj: 513-07/02-01
Zagreb, 27. prosinca 2002.

Ministar
financija
**dr. Mato Crkvenac,** v. r.

Naredba, NN 158/2002-2568